title: Komisijas Īstenošanas regula (ES) 2018/660 (2018. gada 26. aprīlis), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas bentazona apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
               30.4.2018

               LV

               Eiropas Savienības Oficiālais Vēstnesis

               L 110/122

         KOMISIJAS ĪSTENOŠANAS REGULA (ES) 2018/660
   (2018. gada 26. aprīlis),
   ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas bentazona apstiprinājumu un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
   tā kā:

               (1)

               Ar Komisijas Direktīvu 2000/68/EK (2) bentazons kā darbīgā viela ir iekļauts Padomes Direktīvas 91/414/EEK (3) I pielikumā.

               (2)

               Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

               (3)

               Komisijas Īstenošanas regulas (ES) Nr. 540/2011 pielikuma A daļā noteiktais darbīgās vielas bentazona apstiprinājums zaudē spēku 2018. gada 30. jūnijā.

               (4)

               Komisijas Īstenošanas regulas (ES) Nr. 1141/2010 (5) 4. pantā norādītajā periodā saskaņā ar minēto pantu tika iesniegts pieteikums, kurā lūgts atjaunot bentazona apstiprinājumu attiecībā uz tā iekļaušanu Padomes Direktīvas 91/414/EEK I pielikumā.

               (5)

               Pieteikuma iesniedzēji iesniedza papildu dokumentāciju, kas tiek prasīta saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikums ir pilnīgs.

               (6)

               Ziņotāja dalībvalsts, apspriežoties ar otru ziņotāju dalībvalsti, sagatavoja apstiprinājuma atjaunošanas novērtējuma ziņojumu, ko 2014. gada 8. janvārī iesniedza Eiropas Pārtikas nekaitīguma iestādei (“Iestāde”) un Komisijai.

               (7)

               Iestāde atjaunošanas novērtējuma ziņojumu nosūtīja pieteikuma iesniedzējiem un dalībvalstīm komentāru sniegšanai un saņemtos apsvērumus nosūtīja Komisijai. Iestāde arī nodeva atklātībai papildu kopsavilkuma dokumentāciju.

               (8)

               2015. gada 20. aprīlī Iestāde paziņoja Komisijai secinājumu (6) par to, vai ir gaidāms, ka bentazons atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. 2015. gada 8. oktobrī Komisija pārskata ziņojuma projektu par bentazonu iesniedza Augu, dzīvnieku, pārtikas aprites un dzīvnieku barības pastāvīgajā komitejā.

               (9)

               Pieteikuma iesniedzēji tika aicināti iesniegt komentārus par pārskata ziņojuma projektu.

               (10)

               Par vismaz viena augu aizsardzības līdzekļa, kurā ir bentazons, vienu vai vairākiem raksturīgajiem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tādēļ bentazona apstiprinājumu būtu lietderīgi atjaunot.

               (11)

               Tomēr vairākas dalībvalstis valsts gruntsūdeņu monitoringa programmu īstenošanas gaitā bentazonu konstatēja gruntsūdeņos, un Iestāde norādīja, ka attiecībā uz dažiem lietojumiem, kā arī apstākļos, kur ir jutīga augsne, nevar izslēgt gruntsūdeņu piesārņošanu.

               (12)

               Tāpēc, ņemot vērā valsts gruntsūdeņu monitoringa programmu rezultātus un paturot prātā vajadzību nodrošināt tādu drošības un aizsardzības līmeni, kas atbilst augstajam aizsardzības līmenim, kādu tiecas panākt Savienībā, bentazona apstiprinājumu būtu lietderīgi atjaunot uz septiņiem gadiem, jo šādā periodā iespējams atkārtoti novērtēt bentazona priekšrocības salīdzinājumā ar citām darbīgajām vielām, vienlaikus arī ņemot vērā atjauninātos valsts gruntsūdeņu monitoringa programmu rezultātus.

               (13)

               Bentazona apstiprinājuma atjaunošanas riska novērtējums balstās tikai uz nedaudziem reprezentatīviem lietojumiem, tomēr neierobežo lietojumus, kādiem bentazonu saturoši augu aizsardzības līdzekļi var tikt atļauti. Tāpēc būtu lietderīgi atcelt ierobežojumu, kas minēto vielu atļauj lietot tikai par herbicīdu.

               (14)

               Saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr būtu jāiekļauj zināmi nosacījumi un ierobežojumi. Īpaši lietderīgi būtu pieprasīt papildu apstiprinošu informāciju.

               (15)

               Tāpēc Īstenošanas regulas (ES) Nr. 540/2011 pielikums būtu attiecīgi jāgroza.

               (16)

               Lai atjaunošanas procedūru varētu pabeigt pirms minētās vielas apstiprinājuma termiņa beigām, ar Komisijas Īstenošanas regulu (ES) 2017/841 (7) bentazona apstiprinājuma termiņš tika pagarināts līdz 2018. gada 30. jūnijam. Tomēr, ņemot vērā, ka lēmums par apstiprinājuma atjaunošanu jau ir pieņemts pirms pagarinātā termiņa beigām, šī regula būtu jāpiemēro no 2018. gada 1. jūnija.

               (17)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   Darbīgās vielas bentazona apstiprinājumu atjauno saskaņā ar I pielikumu.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas sākums
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 1. jūnija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 26. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2000. gada 23. oktobra Direktīva 2000/68/EK, ar ko darbīgo vielu (bentazonu) iekļauj Padomes Direktīvas 91/414/EEK par augu aizsardzības līdzekļu laišanu tirgū I pielikumā (OV L 276, 28.10.2000., 41. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).

      (6)  EFSA Journal 2015; 13(4):4077, 153 lpp. doi:10.2903/j.efsa.2015.4077.

      (7)  Komisijas 2017. gada 17. maija Īstenošanas regula (ES) 2017/841, ar ko Īstenošanas regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām alfa cipermetrīnam, Ampelomyces quisqualis celmam AQ 10, benalaksilam, bentazonam, bifenazātam, bromoksinilam, karfentrazonetilam, hlorprofāmam, ciazofamīdam, desmedifamam, dikvatam, DPX KE 459 (flupirsulfuronmetilam), etoksazolam, famoksadonam, fenamidonam, flumioksazīnam, foramsulfuronam, Gliocladium catenulatum celmam J1446, imazamoksam, imazosulfuronam, izoksaflutolam, laminarīnam, metalaksilam-M, metoksifenozīdam, milbemektīnam, oksasulfuronam, pendimetalīnam, fenmedifāmam, pimetrozīnam, S-metolahloram un trifloksistrobīnam (OV L 125, 18.5.2017., 12. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājuma termiņa beigas

                  Īpaši noteikumi

                  Bentazons

                     CAS Nr. 25057-89-0

                     CIPAC Nr. 366

                  3-izopropil-1H-2,1,3-benzotiadiazīn-4(3H)-on-2,2-dioksīds

                  ≥ 960 g/kg
                  1,2-dihloretāns < 3 mg/kg

                  2018. gada 1. jūnijs

                  2025. gada 31. maijs

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par bentazonu secinājumus un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:

                              —

                              tehniskajai specifikācijai,

                              —

                              operatoru un strādnieku aizsardzībai,

                              —

                              riskam attiecībā uz putniem un zīdītājiem,

                              —

                              gruntsūdens aizsardzībai, jo īpaši, bet ne tikai aizsargājamās dzeramā ūdens iegūšanas teritorijās, kā arī rūpīgi izraugās apstrādei piemērotāko laiku un izvērtē augsnes un/vai klimatiskos apstākļus.

                        Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs līdz 2019. gada 1. februārim Komisijai, dalībvalstīm un Iestādei iesniedz apstiprinošu informāciju par 2./3. līmeņa testiem, kuri patlaban norādīti ESAO konceptuālajā pamatdokumentā un kuros pētīta bentazona iespējamā ietekme caur endokrīno sistēmu.

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  A daļā 11. ierakstu par bentazonu svītro;

                  2)

                  B daļai pievieno šādu ierakstu:

                              Numurs

                              Parastais nosaukums, identifikācijas numuri

                                 IUPAC nosaukums

                              Tīrība (1)

                              Apstiprināšanas datums

                              Apstiprinājuma termiņa beigas

                              Īpaši noteikumi

                              “120

                              Bentazons

                                 CAS Nr. 25057-89-0

                                 CIPAC Nr. 366

                              3-izopropil-1H-2,1,3-benzotiadiazīn-4(3H)-on-2,2-dioksīds

                              ≥ 960 g/kg
                              1,2-dihloretāns < 3 mg/kg

                              2018. gada 1. jūnijs

                              2025. gada 31. maijs

                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par bentazonu secinājumus un jo īpaši tā I un II papildinājumu.
                              Šajā vispārējā novērtējumā dalībvalstis īpašu uzmanību pievērš:

                                          —

                                          tehniskajai specifikācijai,

                                          —

                                          operatoru un strādnieku aizsardzībai,

                                          —

                                          riskam attiecībā uz putniem un zīdītājiem,

                                          —

                                          gruntsūdens aizsardzībai, jo īpaši, bet ne tikai aizsargājamās dzeramā ūdens iegūšanas teritorijās, kā arī rūpīgi izraugās apstrādei piemērotāko laiku un izvērtē augsnes un/vai klimatiskos apstākļus.

                                    Lietošanas nosacījumos vajadzības gadījumā ietver riska mazināšanas pasākumus.
                              Pieteikuma iesniedzējs līdz 2019. gada 1. februārim Komisijai, dalībvalstīm un Iestādei iesniedz apstiprinošu informāciju par 2./3. līmeņa testiem, kuri patlaban norādīti ESAO konceptuālajā pamatdokumentā un kuros pētīta bentazona iespējamā ietekme caur endokrīno sistēmu.”

         (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) 2018/670 (2018. gada 30. aprīlis), ar ko Īstenošanas regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām bromukonazolam, buprofezīnam, haloksifopam-P un napropamīdam (Dokuments attiecas uz EEZ. )

text:
               3.5.2018

               LV

               Eiropas Savienības Oficiālais Vēstnesis

               L 113/1

         KOMISIJAS ĪSTENOŠANAS REGULA (ES) 2018/670
   (2018. gada 30. aprīlis),
   ar ko Īstenošanas regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām bromukonazolam, buprofezīnam, haloksifopam-P un napropamīdam
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 17. panta pirmo daļu,
   tā kā:

               (1)

               Komisijas Īstenošanas regulas (ES) Nr. 540/2011 (2) pielikuma A daļa nosaka darbīgās vielas, kuras uzskata par apstiprinātām saskaņā ar Regulu (EK) Nr. 1107/2009.

               (2)

               Vielu haloksifopa-P un napropamīda apstiprinājuma periodi beigsies 2020. gada 31. decembrī.

               (3)

               Vielu bromukonazola un buprofezīna apstiprinājuma periodi beigsies 2021. gada 31. janvārī.

               (4)

               Šajā regulā iekļauto darbīgo vielu apstiprinājumu atjaunošanas pieteikumi tika iesniegti saskaņā ar Komisijas Īstenošanas regulu (ES) Nr. 844/2012 (3). Tomēr visticamāk, ka minēto vielu apstiprinājuma periodi no pieteikumu iesniedzēja neatkarīgu iemeslu dēļ beigsies, pirms tiks pieņemts lēmums par to atjaunošanu. Tāpēc to apstiprinājuma periodi saskaņā ar Regulas (EK) Nr. 1107/2009 17. pantu ir jāpagarina.

               (5)

               Ņemot vērā laiku un resursus, kas vajadzīgi, lai novērtētu apstiprinājumu atjaunošanas pieteikumus daudzajām darbīgajām vielām, kuru apstiprinājuma termiņš beidzas laikposmā no 2019. līdz 2021. gadam, Komisijas Īstenošanas lēmums C(2016)6104 (4) ir izveidojis darba programmu, kurā, balstoties uz drošuma apsvērumiem attiecībā uz cilvēka vai dzīvnieku veselību vai vidi, kā paredzēts Regulas (EK) Nr. 1107/2009 18. pantā, sagrupētas vienkopus un prioritizētas līdzīgas darbīgās vielas.

               (6)

               Darbīgās vielas, kas iekļautas šajā regulā, neietilpst Īstenošanas lēmuma C(2016)6104 prioritārajās kategorijās, tāpēc to apstiprinājuma periods būtu jāpagarina par diviem vai trim gadiem, ņemot vērā esošo apstiprinājuma termiņu, to, ka saskaņā ar Īstenošanas regulas (ES) Nr. 844/2012 6. panta 3. punktu papildu dokumentācija par jebkuru darbīgo vielu jāiesniedz ne vēlāk kā 30 mēnešus pirms apstiprinājuma termiņa beigām, un to, ka jānodrošina līdzsvarota pienākumu un darba sadale starp dalībvalstīm, kuras darbojas kā ziņotājas un otrās ziņotājas, un novērtēšanai un lemšanai vajadzīgo resursu pieejamību. Tāpēc darbīgās vielas buprofezīna apstiprinājuma periodu ir lietderīgi pagarināt par diviem gadiem un darbīgo vielu bromukonazola, haloksifopa-P un napropamīda apstiprinājuma periodus – par trim gadiem.

               (7)

               Ņemot vērā Regulas (EK) Nr. 1107/2009 17. panta pirmajā daļā izvirzīto mērķi, ja ne vēlāk kā 30 mēnešu laikā pirms šīs regulas pielikumā noteiktā attiecīgā termiņa beigu datuma nav saskaņā ar Īstenošanas regulu (ES) Nr. 844/2012 iesniegta papildu dokumentācija, Komisija termiņa beigas nosaka vai nu tajā pašā datumā, kāds bijis noteikts pirms šīs regulas pieņemšanas, vai agrākajā iespējamajā datumā pēc tās pieņemšanas.

               (8)

               Ņemot vērā Regulas (EK) Nr. 1107/2009 17. panta pirmajā daļā izvirzīto mērķi, ja Komisija pieņem regulu, kurā noteikts, ka kādai šīs regulas pielikumā minētajai darbīgajai vielai apstiprinājums netiek atjaunots, jo nav izpildīti apstiprināšanas kritēriji, Komisija, izvēloties attiecīgo vēlāko datumu, termiņa beigas nosaka vai nu tajā pašā datumā, kāds bijis noteikts pirms šīs regulas pieņemšanas, vai datumā, kurā stājas spēkā regula, ar ko darbīgās vielas apstiprinājums netiek atjaunots. Kas attiecas uz gadījumiem, kur Komisija pieņem regulu, kurā paredzēta šīs regulas pielikumā minētas darbīgās vielas atjaunošana, Komisija atbilstoši apstākļiem centīsies noteikt agrāko iespējamo piemērošanas datumu.

               (9)

               Tāpēc Īstenošanas regula (ES) Nr. 540/2011 būtu attiecīgi jāgroza.

               (10)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 30. aprīlī

            Komisijas vārdā –

            priekšsēdētājs

         Jean-Claude JUNCKER

      (1)  OV L 309, 24.11.2009., 1. lpp.

      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (3)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      (4)  Komisijas 2016. gada 28. septembra Īstenošanas lēmums, ar ko saskaņā ar Eiropas Parlamenta un Padomes Regulu (EK) Nr. 1107/2009 izveido darba programmu tādu darbīgo vielu apstiprinājumu atjaunošanas pieteikumu novērtēšanai, kuru termiņš beidzas 2019., 2020. un 2021. gadā (OV C 357, 29.9.2016., 9. lpp.).

      PIELIKUMS
      Īstenošanas regulas (ES) Nr. 540/2011 pielikuma A daļu groza šādi:

                  1)

                  309. rindas “Haloksifops-P” sestajā slejā “Apstiprināšanas termiņa beigas” datumu aizstāj ar “2023. gada 31. decembris”;

                  2)

                  310. rindas “Napropamīds” sestajā slejā “Apstiprināšanas termiņa beigas” datumu aizstāj ar “2023. gada 31. decembris”;

                  3)

                  318. rindas “Bromukonazols” sestajā slejā “Apstiprināšanas termiņa beigas” datumu aizstāj ar “2024. gada 31. janvāris”;

                  4)

                  320. rindas “Buprofezīns” sestajā slejā “Apstiprināšanas termiņa beigas” datumu aizstāj ar “2023. gada 31. janvāris”.


title: Komisijas Īstenošanas regula (ES) 2018/679 (2018. gada 3. maijs), ar ko atjauno darbīgās vielas forhlorfenurona apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
               4.5.2018

               LV

               Eiropas Savienības Oficiālais Vēstnesis

               L 114/18

         KOMISIJAS ĪSTENOŠANAS REGULA (ES) 2018/679
   (2018. gada 3. maijs),
   ar ko atjauno darbīgās vielas forhlorfenurona apstiprinājumu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
   tā kā:

               (1)

               Ar Komisijas Direktīvu 2006/10/EK (2) forhlorfenuronu kā darbīgo vielu iekļāva Padomes Direktīvas 91/414/EEK (3) I pielikumā.

               (2)

               Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

               (3)

               Darbīgās vielas forhlorfenurona apstiprinājums, kā norādīts Komisijas Īstenošanas regulas (ES) Nr. 540/2011 pielikuma A daļā, zaudē spēku 2018. gada 31. oktobrī.

               (4)

               Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minētā panta noteikumiem tika iesniegts pieteikums par forhlorfenurona apstiprinājuma atjaunošanu.

               (5)

               Pieteikuma iesniedzējs iesniedza papildu dokumentāciju, kas pieprasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.

               (6)

               Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2016. gada 27. maijā iesniedza Eiropas Pārtikas nekaitīguma iestādei (“Iestāde”) un Komisijai.

               (7)

               Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos apsvērumus nosūtīja Komisijai. Iestāde arī nodeva atklātībai papildu kopsavilkuma dokumentāciju.

               (8)

               2017. gada 31. maijā Iestāde nosūtīja Komisijai secinājumu (6) par to, vai ir gaidāms, ka forhlorfenurons atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2017. gada 5. oktobrī Augu, dzīvnieku, pārtikas aprites un dzīvnieku barības pastāvīgajai komitejai iesniedza ziņojuma projektu par forhlorfenurona apstiprinājuma atjaunošanu.

               (9)

               Komisija aicināja pieteikuma iesniedzēju sniegt komentārus attiecībā uz pārskata ziņojumu par forhlorfenuronu. Pieteikuma iesniedzējs komentārus iesniedza, un tie tika rūpīgi izskatīti.

               (10)

               Par vismaz viena augu aizsardzības līdzekļa, kurš satur šo darbīgo vielu, vienu vai vairākiem raksturīgiem lietojumiem ir konstatēts, ka ir izpildīti Regulas (EK) Nr. 1107/2009 4. pantā noteiktie apstiprināšanas kritēriji.

               (11)

               Forhlorfenurona apstiprinājuma atjaunošanas riska novērtējums ir balstīts uz skaitā ierobežotiem raksturīgajiem lietojumiem, kas tomēr neierobežo to, kādiem lietojumiem forhlorfenuronu saturoši augu aizsardzības līdzekļi var tikt atļauti. Tāpēc ir lietderīgi nesaglabāt ierobežojumu, saskaņā ar kuru minēto vielu var lietot tikai kā augu augšanas regulatoru.

               (12)

               Tādēļ forhlorfenurona apstiprinājums būtu jāatjauno.

               (13)

               Saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā pašreizējās zinātnes un tehnikas atziņas, tomēr būtu jāiekļauj zināmi nosacījumi un ierobežojumi.

               (14)

               Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu būtu attiecīgi jāgroza Īstenošanas regulas (ES) Nr. 540/2011 pielikums.

               (15)

               Ar Komisijas Īstenošanas regulu (ES) 2017/1511 (7) forhlorfenurona apstiprinājuma termiņš tika pagarināts līdz 2018. gada 31. oktobrim, lai atjaunošanas procedūru varētu pabeigt pirms šīs darbīgās vielas apstiprinājuma termiņa beigām. Ņemot vērā to, ka lēmums par atjaunošanu ir pieņemts pirms pagarinātā apstiprinājuma termiņa beigām, šī regula būtu jāpiemēro no 2018. gada 1. jūnija.

               (16)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   Darbīgās vielas forhlorfenurona apstiprinājumu atjauno saskaņā ar I pielikumu.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas sākums
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 1. jūnija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 3. maijā

            Komisijas vārdā –

            priekšsēdētājs

         Jean-Claude JUNCKER

      (1)  Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

      (2)  Komisijas 2006. gada 27. janvāra Direktīva 2006/10/EK, ar ko groza Padomes Direktīvu 91/414/EEK, lai tajā iekļautu forhlorfenuronu un indoksakarbu kā aktīvās vielas (OV L 25, 28.1.2006., 24. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      (6)  EFSA Journal 2017; 15(6):4874, 18 lpp. Pieejams tiešsaistē: www.efsa.europa.eu.

      (7)  Komisijas 2017. gada 30. augusta Īstenošanas regula (ES) 2017/1511, ar ko Īstenošanas Regulu (ES) Nr. 540/2011 groza attiecībā uz apstiprinājuma periodu pagarināšanu darbīgajām vielām 1-metilciklopropēns, beta-ciflutrīns, hlortalonils, hlortolurons, cipermetrīns, daminozīds, deltametrīns, dimetēnamīds-P, flufenacets, flurtamons, forhlorfenurons, fostiazāts, indoksakarbs, iprodions, MCPA, MCPB, siltiofams, tiofanātmetils un tribenurons (OV L 224, 31.8.2017., 115. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājuma termiņa beigas

                  Īpaši noteikumi

                  Forhlorfenurons

                     CAS Nr. 68157-60-8

                     CIPAC Nr. 633

                  1-(2-hlor-4-piridil)-3-fenilurīnviela

                  ≥ 978 g/kg

                  2018. gada 1. jūnijs

                  2033. gada 31. maijs

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus ziņojumā par forhlorfenurona apstiprinājuma atjaunošanu, it īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:

                              —

                              patērētāju apdraudējumam attiecībā uz iespējamo risku, ko rada metabolīti augļos ar ēdamu mizu.

                        Lietošanas nosacījumos vajadzības gadījumā ietver riska mazināšanas pasākumus.

         (1)  Sīkāka informācija par darbīgās vielas identitāti un tās specifikācija sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  A daļā 118. ierakstu par forhlorfenuronu svītro;

                  2)

                  B daļā iekļauj šādu ierakstu:

                              Nr.

                              Parastais nosaukums, identifikācijas numuri

                                 IUPAC nosaukums

                              Tīrība (1)

                              Apstiprināšanas datums

                              Apstiprinājuma termiņa beigas

                              Īpaši noteikumi

                              “122

                              Forhlorfenurons

                                 CAS Nr. 68157-60-8

                                 CIPAC Nr. 633

                              1-(2-hlor-4-piridil)-3-fenilurīnviela

                              ≥ 978 g/kg

                              2018. gada 1. jūnijs

                              2033. gada 31. maijs

                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā secinājumus ziņojumā par forhlorfenurona apstiprinājuma atjaunošanu, it īpaši tā I un II papildinājumu.
                              Šajā vispārējā novērtējumā dalībvalstis īpašu uzmanību pievērš:

                                          —

                                          patērētāju apdraudējumam attiecībā uz iespējamo risku, ko rada metabolīti augļos ar ēdamu mizu.

                                    Lietošanas nosacījumos vajadzības gadījumā ietver riska mazināšanas pasākumus.

         (1)  Sīkāka informācija par darbīgās vielas identitāti un tās specifikācija sniegtas pārskata ziņojumā.”


title: Komisijas Īstenošanas regula (ES) 2018/692 (2018. gada 7. maijs), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas zoksamīda apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ. )

text:
               8.5.2018

               LV

               Eiropas Savienības Oficiālais Vēstnesis

               L 117/9

         KOMISIJAS ĪSTENOŠANAS REGULA (ES) 2018/692
   (2018. gada 7. maijs),
   ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas zoksamīda apstiprinājumu un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
   tā kā:

               (1)

               Ar Komisijas Direktīvu 2003/119/EK (2) zoksamīdu kā darbīgo vielu iekļāva Padomes Direktīvas 91/414/EEK (3) I pielikumā.

               (2)

               Darbīgās vielas, kas iekļautas Direktīvas 91/414/EEK I pielikumā, tiek uzskatītas par apstiprinātām saskaņā ar Regulu (EK) Nr. 1107/2009 un ir ietvertas Komisijas Īstenošanas regulas (ES) Nr. 540/2011 (4) pielikuma A daļas sarakstā.

               (3)

               Īstenošanas regulas (ES) Nr. 540/2011 pielikuma A daļā noteiktais darbīgās vielas zoksamīda apstiprinājums zaudē spēku 2019. gada 31. janvārī.

               (4)

               Komisijas Īstenošanas regulas (ES) Nr. 844/2012 (5) 1. panta norādītajā laikposmā saskaņā ar minētā panta noteikumiem tika iesniegts pieteikums par zoksamīda apstiprinājuma atjaunošanu.

               (5)

               Pieteikuma iesniedzējs iesniedza papildu dokumentāciju, kas pieprasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.

               (6)

               Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2016. gada 5. augustā iesniedza Eiropas Pārtikas nekaitīguma iestādei (“Iestāde”) un Komisijai.

               (7)

               Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.

               (8)

               2017. gada 21. augustā Iestāde nosūtīja Komisijai savu secinājumu (6) par to, vai ir sagaidāms, ka zoksamīds atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija 2018. gada 26. janvārī iesniedza Augu, dzīvnieku, pārtikas aprites un dzīvnieku barības pastāvīgajai komitejai ziņojuma projektu par zoksamīda apstiprinājuma atjaunošanu.

               (9)

               Pieteikuma iesniedzējam tika dota iespēja iesniegt komentārus par atjaunošanas ziņojuma projektu.Par vismaz viena šo darbīgo vielu saturoša augu aizsardzības līdzekļa vienu vai vairākiem reprezentatīvajiem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti.

               (10)

               Tāpēc zoksamīda apstiprinājumu ir lietderīgi atjaunot.

               (11)

               Zoksamīda apstiprinājuma atjaunošanas sakarā veiktais riska novērtējums balstās tikai uz nedaudziem reprezentatīvajiem lietojumiem, tomēr neierobežo lietojumus, kādiem zoksamīdu saturoši augu aizsardzības līdzekļi var tikt atļauti. Tāpēc ir lietderīgi atcelt ierobežojumu, kas minēto vielu ļauj lietot tikai par fungicīdu.

               (12)

               Saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā zinātnes un tehnikas pašreizējās atziņas, tomēr būtu jāiekļauj zināmi nosacījumi un ierobežojumi. Proti, ir lietderīgi pieprasīt papildu apstiprinošu informāciju.

               (13)

               Tāpēc Īstenošanas regula (ES) Nr. 540/2011 būtu attiecīgi jāgroza.

               (14)

               Ar Komisijas Īstenošanas regulu (ES) 2018/84 (7) zoksamīda apstiprinājuma termiņš tika pagarināts līdz 2019. gada 31. janvārim, lai atjaunošanas procedūru varētu pabeigt pirms minētās darbīgās vielas apstiprinājuma termiņa beigām. Tomēr, ņemot vērā to, ka lēmums par atjaunošanu ir pieņemts pirms šā pagarinātā termiņa beigām, šī regula būtu jāpiemēro no 2018. gada 1. jūlija.

               (15)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   Darbīgās vielas zoksamīda apstiprinājumu atjauno saskaņā ar I pielikumu.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2018. gada 1. jūlija.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 7. maijā

            Komisijas vārdā –

            priekšsēdētājs

         Jean-Claude JUNCKER

      (1)  Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

      (2)  Komisijas 2003. gada 5. decembra Direktīva 2003/119/EK, ar ko groza Padomes Direktīvu 91/414/EEK, iekļaujot tajā aktīvās vielas mezosulfuronu, propoksikarbazonu un zoksamīdu (OV L 325, 12.12.2003., 41. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

      (6)  EFSA Journal 2017; 15(9):4980. Pieejams tiešsaistē: www.efsa.europa.eu.

      (7)  Komisijas 2018. gada 19. janvāra Īstenošanas regula (ES) 2018/84, ar ko attiecībā uz apstiprinājuma periodu pagarināšanu darbīgajām vielām hlorpirifosam, hlorpirifosmetilam, klotianidīnam, vara savienojumiem, dimoksistrobīnam, mankocebam, mekopropam-P, metirāmam, oksamilam, petoksamīdam, propikonazolam, propinebam, propizamīdam, piraklostrobīnam un zoksamīdam groza Īstenošanas regulu (ES) Nr. 540/2011 (OV L 16, 20.1.2018., 8. lpp.).

      I PIELIKUMS

                  Parastais nosaukums, identifikācijas numuri

                     IUPAC nosaukums

                  Tīrība (1)

                  Apstiprināšanas datums

                  Apstiprinājuma termiņa beigas

                  Īpaši noteikumi

                  Zoksamīds

                     CAS Nr. 156052-68-5

                     CIPAC Nr. 640

                  (RS)-3,5-dihlor-N-(3-hlor-1-etil-1-metil-2-oksopropil)-p-toluamīds

                  ≥ 953 g/kg

                  2018. gada 1. jūlijs

                  2033. gada 30. jūnijs

                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par zoksamīdu secinājumus un jo īpaši I un II papildpielikumu.
                  Šajā vispārējā novērtējumā dalībvalstis īpašu uzmanību pievērš:

                              —

                              gruntsūdeņu aizsardzībai no metabolīta RH-141455,

                              —

                              bišu, ūdens organismu un slieku aizsardzībai.

                        Lietošanas nosacījumos vajadzības gadījumā ietver riska mazināšanas pasākumus.
                  Pieteikuma iesniedzējs Komisijai, dalībvalstīm un Iestādei apstiprinošo informāciju par ūdens attīrīšanas procesu ietekmi uz to atlieku īpašībām, kuras atrodamas dzeramajā ūdenī, iesniedz divu gadu laikā pēc tam, kad Komisija ir publicējusi vadlīnijas par ūdens attīrīšanas procesu ietekmes izvērtēšanu uz to atlieku īpašībām, kuras atrodas virszemes ūdeņos un gruntsūdeņos.

         (1)  Sīkāka informācija par darbīgās vielas identitāti un tās specifikāciju sniegta pārskata ziņojumā.

      II PIELIKUMS
      Īstenošanas regulas (ES) Nr. 540/2011 pielikumu groza šādi:

                  1)

                  A daļā svītro 77. ierakstu par zoksamīdu;

                  2)

                  B daļā iekļauj šādu ierakstu:

                              Numurs

                              Parastais nosaukums, identifikācijas numuri

                                 IUPAC nosaukums

                              Tīrība (1)

                              Apstiprināšanas datums

                              Apstiprinājuma termiņa beigas

                              Īpaši noteikumi

                              “123

                              Zoksamīds

                                 CAS Nr. 156052-68-5

                                 CIPAC Nr. 640

                              (RS)-3,5-dihlor-N-(3-hlor-1-etil-1-metil-2-oksopropil)-p-toluamīds

                              ≥ 953 g/kg

                              2018. gada 1. jūlijs

                              2033. gada 30. jūnijs

                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par zoksamīdu secinājumus un jo īpaši I un II papildpielikumu.
                              Šajā vispārējā novērtējumā dalībvalstis īpašu uzmanību pievērš:

                                          —

                                          gruntsūdeņu aizsardzībai no metabolīta RH-141455,

                                          —

                                          bišu, ūdens organismu un slieku aizsardzībai.

                                    Lietošanas nosacījumos vajadzības gadījumā ietver riska mazināšanas pasākumus.
                              Pieteikuma iesniedzējs Komisijai, dalībvalstīm un Iestādei apstiprinošo informāciju par ūdens attīrīšanas procesu ietekmi uz to atlieku īpašībām, kuras atrodamas dzeramajā ūdenī, iesniedz divu gadu laikā pēc tam, kad Komisija ir publicējusi vadlīnijas par ūdens attīrīšanas procesu ietekmes izvērtēšanu uz to atlieku īpašībām, kuras atrodas virszemes ūdeņos un gruntsūdeņos.”

         (1)  Sīkāka informācija par darbīgās vielas identitāti un tās specifikāciju sniegta pārskata ziņojumā.


title: Padomes Īstenošanas regula (ES) 2018/689 (2018. gada 7. maijs), ar ko īsteno 15. panta 3. punktu Regulā (ES) Nr. 1352/2014 par ierobežojošiem pasākumiem saistībā ar situāciju Jemenā

text:
               8.5.2018

               LV

               Eiropas Savienības Oficiālais Vēstnesis

               L 117/1

         PADOMES ĪSTENOŠANAS REGULA (ES) 2018/689
   (2018. gada 7. maijs),
   ar ko īsteno 15. panta 3. punktu Regulā (ES) Nr. 1352/2014 par ierobežojošiem pasākumiem saistībā ar situāciju Jemenā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 1352/2014 (2014. gada 18. decembris) par ierobežojošiem pasākumiem saistībā ar situāciju Jemenā (1) un jo īpaši tās 15. panta 3. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               2014. gada 18. decembrī Padome pieņēma Regulu (ES) Nr. 1352/2014.

               (2)

               2018. gada 23. aprīlī Apvienoto Nāciju Organizācijas Drošības padomes komiteja, kas izveidota, ievērojot Apvienoto Nāciju Organizācijas Drošības padomes Rezolūcijas 2140 (2014) 19. punktu, atjaunināja informāciju par vienu personu, kurai piemēro ierobežojošus pasākumus.

               (3)

               Tāpēc būtu attiecīgi jāgroza Regulas (ES) Nr. 1352/2014 I pielikums,

         IR PIEŅĒMUSI ŠO REGULU.
   1. pants
   Ar šo Regulas (ES) Nr. 1352/2014 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 7. maijā

            Padomes vārdā –

            priekšsēdētāja

         E. ZAHARIEVA

      (1)  OV L 365, 19.12.2014., 60. lpp.

      PIELIKUMS
      Ierakstu par turpmāk minēto personu aizstāj ar šādu ierakstu:

                     “3.

                        Ali Abdullah Saleh (jeb: Ali Abdallah Salih).
                     Oriģinālā rakstība:
                     Amats: a) Jemenas Vispārējā tautas kongresa partijas priekšsēdētājs; b) Jemenas Republikas bijušais prezidents. Dzimšanas datums: a) 21.3.1945.; b) 21.3.1946.; c) 21.3.1942.; d) 21.3.1947. Dzimšanas vieta: a) Bayt al-Ahmar, Sana'a Governorate, Jemena; b) Sana'a, Jemena; c) Sana'a, Sanhan, Al-Rib' al-Sharqi. Valstspiederība: Jemena. Pases Nr.: 00016161 (Yemen). Nacionālais identifikācijas Nr.: 01010744444. Cita informācija: Dzimums: vīrietis. Statuss: saskaņā ar pieejamo informāciju miris. Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/5837306. Datums, kad iekļauts ANO sarakstā: 7.11.2014. (grozījumi 20.11.2014., 23.4.2018.).

                        Papildu informācija no apraksta par iemesliem iekļaušanai sarakstā, ko sniegusi Sankciju komiteja:

                        Ali Abdullah Saleh sankcijas tika noteiktas 2014. gada 7. novembrī saskaņā ar Rezolūcijas 2140 (2014) 11. un 15. punktu, tā kā viņš atbilda rezolūcijas 17. un 18. punktā iekļautajiem sankciju noteikšanas kritērijiem.

                        Ali Abdullah Saleh bija iesaistīts darbībās, ar kurām apdraud Jemenas mieru, drošību vai stabilitāti, piemēram, tādās darbībās, kas kavē 2011. gada 23. novembra nolīguma īstenošanu, kuru noslēdza Jemenas valdība un tās opozīcija un kurā ir paredzēta mierīga varas pāreja Jemenā, kā arī tādās darbībās, kas kavē Jemenas politisko procesu norisi.
                     Ar 2011. gada 23. novembra nolīgumu, ko atbalstīja Persijas līča sadarbības padome, Ali Abdullah Saleh pēc vairāk nekā 30 gadiem atkāpās no Jemenas prezidenta amata.
                     Kā ziņots, 2012. gada rudenī Ali Abdullah Saleh kļuva par vienu no galvenajiem atbalstītājiem vardarbīgām Huthi grupējuma darbībām Jemenas ziemeļos.
                     Konfliktus Jemenas dienvidos 2013. gada februārī izraisīja Saleh, AQAP un dienvidu separātista Ali Salim al-Bayd kopīgie pūliņi, kuru nolūks bija radīt nemierus pirms Jemenas Nacionālā dialoga konferences 2013. gada 18. martā. Pēdējā laikā – kopš 2014. gada septembra – Saleh destabilizē Jemenu, izmantojot citus, lai iedragātu centrālo valdību un radītu pietiekamu nestabilitāti valsts apvērsuma izraisīšanai. Saskaņā ar Apvienoto Nāciju Organizācijas Jemenas ekspertu grupas sagatavoto 2014. gada septembra ziņojumu – aptaujātās personas liecina, ka Saleh atbalsta dažu jemeniešu vardarbīgas darbības, sniedzot tiem līdzekļus un politisku atbalstu, kā arī nodrošinot, ka Vispārējā tautas kongresa (GPC) locekļi turpina sekmēt Jemenas destabilizāciju, izmantojot dažādus līdzekļus.”


title: Komisijas Īstenošanas regula (ES) 2018/690 (2018. gada 7. maijs), ar ko attiecībā uz darbīgās vielas fenazakvīna apstiprināšanas nosacījumiem groza Īstenošanas regulu (ES) Nr. 540/2011 (Dokuments attiecas uz EEZ. )

text:
               8.5.2018

               LV

               Eiropas Savienības Oficiālais Vēstnesis

               L 117/3

         KOMISIJAS ĪSTENOŠANAS REGULA (ES) 2018/690
   (2018. gada 7. maijs),
   ar ko attiecībā uz darbīgās vielas fenazakvīna apstiprināšanas nosacījumiem groza Īstenošanas regulu (ES) Nr. 540/2011
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu,
   tā kā:

               (1)

               Ar Komisijas Īstenošanas direktīvu 2011/39/ES (2) fenazakvīnu kā darbīgo vielu iekļāva Padomes Direktīvas 91/414/EEK (3) I pielikumā.

               (2)

               Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

               (3)

               Īstenošanas regulas (ES) Nr. 540/2011 pielikuma A daļā noteiktais darbīgās vielas fenazakvīna apstiprinājums atļāva tā ierobežotu lietošanu par akaricīdu dekoratīviem augiem siltumnīcās.

               (4)

               Saskaņā ar Regulas (EK) Nr. 1107/2009 7. panta 1. punktu darbīgās vielas ražotājs “Gowan Comércio Internacional e Serviços Limitada”2011. gada 19. septembrī izraudzītajai ziņotājai dalībvalstij Grieķijai iesniedza pieteikumu, kurā lūdza veikt grozījumus fenazakvīna apstiprināšanas nosacījumos, lai atceltu ierobežojumu un atļautu to lietot uz vīnogām, citrusaugļiem, sēkleņiem un kauleņiem. Ziņotāja dalībvalsts pieteikumu atzina par pieņemamu.

               (5)

               2012. gada 14. februārī ziņotāja dalībvalsts sagatavoja novērtējuma ziņojuma projekta papildinājumu un iesniedza to Eiropas Pārtikas nekaitīguma iestādei (“Iestāde”) un Komisijai.

               (6)

               Iestāde šo novērtējuma ziņojuma projekta papildinājumu nosūtīja pieteikuma iesniedzējam un dalībvalstīm komentāru iesniegšanai un publiskoja to saskaņā ar Regulas (EK) Nr. 1107/2009 12. panta 1. punktu.

               (7)

               2013. gada 19. martā Iestāde Komisijai paziņoja savu secinājumu (5) par to, vai ir sagaidāms, ka darbīgās vielas fenazakvīna jaunie lietojuma veidi atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija grozīto pārskata ziņojuma projektu 2013. gada 17. septembrī nosūtīja pieteikuma iesniedzējam komentāru iesniegšanai un 2013. gada 2. oktobrī Pārtikas aprites un dzīvnieku veselības pastāvīgajai komitejai. Pastāvīgā komiteja nevarēja izdarīt secinājumu, vai būtu lietderīgi grozīt fenazakvīna apstiprināšanas nosacījumus, kā to lūdzis pieteikuma iesniedzējs.

               (8)

               Pēc dokumentācijas sīkākas izskatīšanas Komisija sagatavoja sākotnējā pārskata ziņojuma papildinājuma projektu un projektu regulai par fenazakvīnu. 2017. gada 13. decembrī Komisija papildinājuma projektu un regulas projektu iesniedza Augu, dzīvnieku, pārtikas aprites un dzīvnieku barības pastāvīgajai komitejai.

               (9)

               Attiecībā uz pārskata ziņojuma par fenazakvīnu papildinājuma projektu Komisija aicināja pieteikuma iesniedzēju iesniegt komentārus. Pieteikuma iesniedzējs komentārus iesniedza, un tie tika rūpīgi izskatīti.

               (10)

               Nav pierādīts, ka fenazakvīnu saturoši augu aizsardzības līdzekļi kopumā būtu uzskatāmi par atbilstošiem Regulas (EK) Nr. 1107/2009 4. panta prasībām, ja vien netiek saglabāts līdzšinējais ierobežojums attiecībā uz lietojumu tikai siltumnīcās. Tāpēc ir lietderīgi paturēt spēkā ierobežojumu attiecībā uz lietojumu tikai siltumnīcās, kas definētas Regulas (EK) Nr. 1107/2009 3. panta 27. punktā.

               (11)

               Par vismaz viena darbīgo vielu saturoša augu aizsardzības līdzekļa vienu vai vairākiem reprezentatīvajiem lietojumiem ir konstatēts, ka, augu aizsardzības līdzekli lietojot uz ēdamiem kultūraugiem, Regulas (EK) Nr. 1107/2009 4. pantā paredzētie apstiprināšanas kritēriji ir izpildīti. Tāpēc ir lietderīgi nepaturēt spēkā ierobežojumu, ka fenazakvīnu drīkst lietot tikai uz dekoratīvajiem augiem.

               (12)

               Ievērojot Regulas (EK) Nr. 1107/2009 13. panta 2. punktu saistībā ar tās 6. pantu un ņemot vērā jaunākās zinātnes un tehnikas atziņas, tomēr ir vajadzīgi un lietderīgi grozīt darbīgās vielas fenazakvīna apstiprināšanas nosacījumus, vienlaikus saglabājot attiecībā uz to konkrētus nosacījumus un ierobežojumus. Tāpēc Īstenošanas regula (ES) Nr. 540/2011 būtu attiecīgi jāgroza.

               (13)

               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījums Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas pielikumu.
   2. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 7. maijā

            Komisijas vārdā –

            priekšsēdētājs

         Jean-Claude JUNCKER

      (1)  Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

      (2)  Komisijas 2011. gada 11. aprīļa Īstenošanas direktīva 2011/39/ES, ar ko groza Padomes Direktīvu 91/414/EEK, lai tajā iekļautu fenazakvīnu kā darbīgo vielu, un groza Komisijas Lēmumu 2008/934/EK (OV L 97, 12.4.2011., 30. lpp.).

      (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

      (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

      (5)  Eiropas Pārtikas nekaitīguma iestāde; Conclusion on the peer review of the pesticide risk assessment of the active substance fenazaquin. EFSA Journal 2013; 11(4):3166 (80 lpp.), doi:10.2903/j.efsa.2013.3166.

      PIELIKUMS
      Īstenošanas regulas (ES) Nr. 540/2011 pielikuma A daļas 342. rindā par fenazakvīnu slejas “Īpaši noteikumi” tekstu aizstāj ar šādu:

         “A DAĻA
         Var atļaut izmantot tikai par akaricīdu siltumnīcās.
         B DAĻA
         Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par fenazakvīnu secinājumus un jo īpaši I un II papildpielikumu, ko Pārtikas aprites un dzīvnieku veselības pastāvīgā komiteja pabeidza 2011. gada 11. martā, un pārskata ziņojuma par fenazakvīnu papildinājuma secinājumus un jo īpaši I un II papildpielikumu, ko Pārtikas aprites un dzīvnieku veselības pastāvīgā komiteja pabeidza 2018. gada 22. martā.
         Šajā vispārējā novērtējumā dalībvalstis īpašu uzmanību pievērš:

                     a)

                     ūdens organismu aizsardzībai;

                     b)

                     operatoru aizsardzībai un nodrošina, lai lietošanas nosacījumos būtu ietverta atbilstošu individuālās aizsardzības līdzekļu lietošana;

                     c)

                     bišu aizsardzībai;

                     d)

                     riskam attiecībā uz bitēm un kamenēm, kas izlaistas apputeksnēšanai, ja vielu izmanto siltumnīcās;

                     e)

                     riskam attiecībā uz patērētājiem, jo īpaši no atliekām, kas rodas pārstrādes laikā;

                     f)

                     tādiem lietošanas nosacījumiem, kuri nodrošina, ka fenazakvīna atlieku nav kultūraugos, kas paredzēti pārtikai un dzīvnieku barībai.

               Lietošanas nosacījumos vajadzības gadījumā ietver riska mazināšanas pasākumus.”


title: Padomes Īstenošanas regula (ES) 2018/698 (2018. gada 8. maijs), ar ko īsteno 17. panta 3. punktu Regulā (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā

text:
               8.5.2018

               LV

               Eiropas Savienības Oficiālais Vēstnesis

               LI 117/1

         PADOMES ĪSTENOŠANAS REGULA (ES) 2018/698
   (2018. gada 8. maijs),
   ar ko īsteno 17. panta 3. punktu Regulā (ES) Nr. 224/2014 par ierobežojošiem pasākumiem saistībā ar situāciju Centrālāfrikas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Regulu (ES) Nr. 224/2014 (2014. gada 10. marts) par ierobežojošiem pasākumiem saistībā ar situāciju Centrālāfrikas Republikā (1) un jo īpaši tās 17. panta 3. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               2014. gada 10. martā Padome pieņēma Regulu (ES) Nr. 224/2014.

               (2)

               2018. gada 26. aprīlī Apvienoto Nāciju Organizācijas Drošības padomes (“ANO DP”) komiteja, kas izveidota, ievērojot ANO DP Rezolūciju 2127 (2013), atjaunināja informāciju par vienu personu, kurai piemēro ierobežojošus pasākumus.

               (3)

               Tāpēc būtu attiecīgi jāgroza Regulas (ES) Nr. 224/2014 I pielikums,

         IR PIEŅĒMUSI ŠO REGULU.
   1. pants
   Regulas (ES) Nr. 224/2014 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 8. maijā

            Padomes vārdā –

            priekšsēdētāja

         E. ZAHARIEVA

      (1)  OV L 70, 11.3.2014., 1. lpp.

      PIELIKUMS
      Ierakstu par turpmāk minēto personu aizstāj ar šādu ierakstu:

                     “8.

                           Eugène BARRET NGAÏKOSSET
                         (jeb: a) Eugene Ngaikosset; b) Eugene Ngaikoisset; c) Eugene Ngakosset; d) Eugene Barret Ngaikosse; e) Eugene Ngaikouesset; f) “The Butcher of Paoua”; g) Ngakosset)
                     Amats: a) bijušais kapteinis, Centrālāfrikas Republikas Prezidenta gvarde; b) bijušais kapteinis, Centrālāfrikas Republikas Jūras spēki.
                     Dzimšanas datums: 1967. gada 8. oktobris
                     Valsts identifikācijas Nr.: Centrālāfrikas Republikas Bruņoto spēku (FACA) militārais identifikācijas numurs 911-10-77.
                     Adrese: Bangui, Centrālāfrikas Republika.
                     Datums, kad iekļauts ANO sarakstā: 2015. gada 17. decembris.

                        Cita informācija: Kapteinis Eugène Barret Ngaïkosset ir bijušā prezidenta François Bozizé prezidenta gvardes bijušais loceklis un ir saistīts ar kustību Antibalaka. Pēc izdošanas no Brazavilas viņš 2015. gada 17. maijā izbēga no cietuma un izveidoja pats savu Antibalaka atzaru, kurā iekļauti bijušie FACA cīnītāji. Interpola un ANO Drošības padomes īpašā paziņojuma tīmekļa saite: https://www.interpol.int/en/notice/search/un/6217455.

                        Informācija no apraksta par pamatojumu iekļaušanai sarakstā, ko sniegusi Sankciju komiteja:

                        Nourredine tika iekļauts sarakstā 2015. gada 17. decembrī, ievērojot Rezolūcijas 2196 (2015) 11. punktu, kā persona, kas “iesaistās vai atbalsta darbības, ar kurām apdraud mieru, stabilitāti vai drošību Centrālāfrikas Republikā; ir iesaistītas tādu darbību plānošanā, vadīšanā vai veikšanā, ar kurām tiek pārkāptas attiecīgi starptautiskās cilvēktiesības vai starptautiskās humanitārās tiesības vai kuras ir cilvēktiesību aizskārumi vai pārkāpumi Centrālāfrikas Republikā, tai skaitā – vardarbības vēršana pret civiliedzīvotājiem, etnisku vai reliģisku motīvu vadīti uzbrukumi, uzbrukumi skolām un slimnīcām un nolaupīšana un piespiedu pārvietošana; un ir iesaistītas tādu uzbrukumu plānošanā, vadīšanā, finansēšanā vai veikšanā, kas vērsti pret Apvienoto Nāciju Organizācijas misijām vai starptautisko drošības spēku klātbūtni, tostarp pret MINUSCA, Savienības misijām un Francijas operācijām, kas tās atbalsta.”

                           Papildu informācija

                        Ngaïkosset ir viena no galvenajām personām, kas vainojamas vardarbības uzliesmojumā Bangi 2015. gada septembra beigās. Ngaïkosset un citi Antibalaka kaujinieki darbojās kopā ar marginalizētiem ex-Séléka locekļiem, lai destabilizētu Centrālāfrikas Republikas pārejas laika valdību. Naktī no 2015. gada 27. septembra uz 28. septembriNgaïkosset un citas personas mēģināja iebrukt Izamo žandarmērijā, lai nolaupītu ieročus un munīciju; šis mēģinājums iebrukt neizdevās. 28. septembrī grupa aplenca Centrālāfrikas Republikas valsts radio birojus.
                     2015. gada 1. oktobrī PK5 apkārtnē notika Ngaïkosset un Centrālāfrikas atdzimšanas tautas frontes (FPRC) līdera Haroun Gaye tikšanās, kuras nolūks bija plānot kopīgu uzbrukumu Bangi sestdien 3. oktobrī.
                     2015. gada 8. oktobrī Centrālāfrikas Republikas tieslietu ministrs paziņoja, ka tiek plānots veikt izmeklēšanu par Ngaïkosset un citu personu lomu 2015. gada septembrī Bangi notikušajos vardarbības aktos. Ngaïkosset un pārējie tika identificēti kā personas, kas iesaistītas “brutālā uzvedībā, kas sastāv no valsts iekšējās drošības pārkāpšanas, sazvērestības, kūdīšanas uz pilsoņu karu, pilsoniskas nepakļaušanās, naida un līdzdalības noziegumos”. Centrālāfrikas Republikas tiesu iestādēm tika dots norādījums sākt izmeklēšanu, lai meklētu un arestētu vainīgos un to līdzvainīgos.
                     Tiek uzskatīts, ka 2015. gada 11. oktobrīNgaïkosset viņa pakļautībā esošajiem Antibalaka kaujiniekiem prasīja veikt nolaupīšanas, īpaši koncentrējoties uz Francijas valstspiederīgajiem, kā arī Centrālāfrikas Republikas politiķiem un ANO amatpersonām, ar mērķi piespiedu kārtā panākt pagaidu prezidentes Catherine Samba-Panza aiziešanu no amata.”


title: Komisijas Īstenošanas regula (ES) 2018/875 (2018. gada 15. jūnijs), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

text:
               18.6.2018

               LV

               Eiropas Savienības Oficiālais Vēstnesis

               L 154/1

         KOMISIJAS ĪSTENOŠANAS REGULA (ES) 2018/875
   (2018. gada 15. jūnijs),
   ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu (1) un jo īpaši tās 11. panta b) punktu,
   tā kā:

               (1)

               Regulas (EK) Nr. 1210/2003 III pielikumā ir uzskaitītas Irākas iepriekšējās valdības valsts iestādes, sabiedrības un aģentūras, kā arī fiziskas un juridiskas personas, iestādes un organizācijas, uz kurām saskaņā ar minēto regulu attiecas tādu līdzekļu un saimniecisko resursu iesaldēšana, kas 2003. gada 22. maijā atradās ārpus Irākas.

               (2)

               Apvienoto Nāciju Organizācijas Drošības padomes Sankciju komiteja 2018. gada 7. jūnijā nolēma svītrot vienu ierakstu to personu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana.

               (3)

               Tādēļ būtu attiecīgi jāgroza Regulas (EK) Nr. 1210/2003 III pielikums,

         IR PIEŅĒMUSI ŠO REGULU.
   1. pants
   Regulas (EK) Nr. 1210/2003 III pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 15. jūnijā

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 169, 8.7.2003., 6. lpp.

      PIELIKUMS
      Regulas (EK) Nr. 1210/2003 III pielikumā svītro šādu ierakstu:

                     “1.

                     Irākas Centrālā banka, Rashid Street, Baghdad, Iraq. Papildus informācija: bijušais vadītājs bija Dr Issam El Moulla HWEISH; biroji Mosul un Basra.”


title: Komisijas Īstenošanas regula (ES) 2018/919 (2018. gada 27. jūnijs), ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam

text:
               29.6.2018

               LV

               Eiropas Savienības Oficiālais Vēstnesis

               L 164/2

         KOMISIJAS ĪSTENOŠANAS REGULA (ES) 2018/919
   (2018. gada 27. jūnijs),
   ar ko Regulu (EK) Nr. 1484/95 groza attiecībā uz reprezentatīvo cenu noteikšanu mājputnu gaļas un olu nozarē, kā arī ovalbumīnam
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 183. panta b) punktu,
   ņemot vērā Eiropas Parlamenta un Padomes 2014. gada 16. aprīļa Regulu (ES) Nr. 510/2014, ar kuru nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm un atceļ Padomes Regulas (EK) Nr. 1216/2009 un (EK) Nr. 614/2009 (2), un jo īpaši tās 5. panta 6. punkta a) apakšpunktu,
   tā kā:

               (1)

               Ar Komisijas Regulu (EK) Nr. 1484/95 (3) ir paredzēti sīki izstrādāti noteikumi par to, kā piemērojama papildu ievedmuitas nodokļu sistēma, un ir noteiktas reprezentatīvās cenas mājputnu gaļas un olu nozarē, kā arī ovalbumīnam.

               (2)

               Regulāri pārbaudot datus, uz kuriem balstīta reprezentatīvo cenu noteikšana mājputnu gaļas un olu nozarē, kā arī ovalbumīnam, kļuvis skaidrs, ka reprezentatīvās cenas konkrētu produktu importam ir jāgroza, ņemot vērā cenu svārstības atkarībā no produktu izcelsmes.

               (3)

               Tādēļ Regula (EK) Nr. 1484/95 būtu attiecīgi jāgroza.

               (4)

               Ņemot vērā to, ka ir jānodrošina šā pasākuma piemērošana iespējami drīz pēc atjaunināto datu nosūtīšanas, šai regulai būtu jāstājas spēkā tās publicēšanas dienā,

         IR PIEŅĒMUSI ŠO REGULU.
   1. pants
   Regulas (EK) Nr. 1484/95 I pielikumu aizstāj ar šīs regulas pielikuma tekstu.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 27. jūnijā

            Komisijas

            un tās priekšsēdētāja vārdā –

            Lauksaimniecības un lauku attīstības ģenerāldirektorāta

            ģenerāldirektors

         Jerzy PLEWA

      (1)  OV L 347, 20.12.2013., 671. lpp.

      (2)  OV L 150, 20.5.2014., 1. lpp.

      (3)  Komisijas 1995. gada 28. jūnija Regula (EK) Nr. 1484/95, ar ko nosaka sīki izstrādātus noteikumus papildu ievedmuitas nodokļu sistēmas ieviešanai un papildu ievedmuitas nodokļu noteikšanai mājputnu gaļas un olu nozarē, kā arī ovalbumīnam, un atceļ Regulu Nr. 163/67/EEK (OV L 145, 29.6.1995., 47. lpp.).

      PIELIKUMS
      “
            I PIELIKUMS

                        KN kods

                        Preču apraksts

                        Reprezentatīvā cena
                        (EUR/100 kg)

                        Nodrošinājums, kas minēts 3. pantā
                        (EUR/100 kg)

                        Izcelsme (1)

                        0207 12 10

                        Nesadalīti, saldēti Gallus domesticus sugas mājputni, t. s. “70 % cāļi”

                        101,3

                        0

                        AR

                        0207 12 90

                        Nesadalīti, saldēti Gallus domesticus sugas mājputni, t. s. “65 % cāļi”

                        127,4

                        0

                        AR

                        225,0

                        0

                        BR

                        0207 14 10

                        Bezkaula saldēti Gallus domesticus sugas mājputnu gabali

                        240,2

                        18

                        AR

                        225,9

                        22

                        BR

                        333,9

                        0

                        CL

                        236,6

                        19

                        TH

                        0207 27 10

                        Bezkaula, saldēti tītaru gabali

                        304,7

                        0

                        BR

                        323,1

                        0

                        CL

                        0408 91 80

                        Žāvētas olas bez čaumalām

                        242,1

                        1

                        AR

                        1602 32 11

                        Termiski neapstrādāti Gallus domesticus sugas mājputnu gaļas izstrādājumi

                        247,7

                        12

                        BR

                  ”

         (1)  Valstu nomenklatūra ir noteikta Komisijas 2012. gada 27. novembra Regulā (ES) Nr. 1106/2012, ar ko attiecībā uz valstu un teritoriju nomenklatūras atjaunināšanu īsteno Eiropas Parlamenta un Padomes Regulu (EK) Nr. 471/2009 par Kopienas statistiku attiecībā uz ārējo tirdzniecību ar ārpuskopienas valstīm (OV L 328, 28.11.2012., 7. lpp.).